লিচুর উৎপাদন প্রযুক্তি

মাটি

গভীর, নিকাশযুক্ত, উর্বর বেলে অথবা দোআঁশ মাটি লিচু চাষের জন্য উত্তম।

জমি তৈরি

উঁচু ও মাঝারি উঁচু জমি নির্বাচন করতে হবে। চাষ ও মই দিয়ে জমি সমতল এবং আগাছামুক্ত করে নিতে হবে।

রোপণ প্রণালী

সমতল ভূমিতে বর্গাকার; পাহাড়ী ভূমিতে কন্টোর।

চারা নির্বাচন

এক বছর বয়স্ক সুস্থ ও সবল গুটি কলমের চারা বাছাই করতে হবে।

চারা রোপণের সময়

জ্যৈষ্ঠ-আষাঢ় এবং ভাদ্র-আশ্বিন মাস।

চারা রোপণের দূরত্ব

৮ থেকে ১০ মিটার

গর্ত তৈরি

গর্তের আকার ১\*১\*১ মি।

গর্তে সারের পরিমাণ

গর্তে কিছুটা পুরাতন লিচু বাগানের মাটি মিশিয়ে দিলে চারার অভিযোজন দ্রুত বৃদ্ধি হবে।

নিমণরূপ সার প্রয়োগ করতে হবে।

|  |  |
| --- | --- |
| সারের নাম | সারের পরিমাণ/গাছ |
| টিএসপি | ৬০০-৭০০ গ্রাম |
| এমপি | ৩৫০-৪৫০ গ্রাম |
| জিপসাম | ২০০-৩০০ গ্রাম |
| জিংক সালফেট | ৪০-৬০ গ্রাম |
| পচা গোবর | ২০-২৫ কেজি |

চারা রোপণ

গর্ত ভর্তির ১০-১৫ দিন পর চারাটি গোড়ার মাটির বলসহ গর্তের মাঝখানে সোজাভাবে লাগাতে হবে। চারা রোপণের পর পানি, খুটি ও বেড়ার ব্যবস্থা করতে হবে। রোপণের ৬ মাস পরে ৩০০-৩৫০ গ্রাম ইউরিয়া সার প্রয়োগ করতে হবে।

সার প্রয়োগ পদ্ধতি

সার ৩টি ভাগে ভাগ করে দিতে হবে। প্রথম অংশ পুষ্পমঞ্জরী বের হওয়ার পর, ২য় অংশ ফলের আকার মটর দানার সমান হলে এবং ৩য় অংশ ফল পাকার ২ সপ্তাহ পূর্বে প্রয়োগ করতে হবে। সার প্রয়োগের মাত্রা প্রতি বছরই ইউরিয়া, টিএসপি এবং এমপি সারের ক্ষেত্রে যথাক্রমে ১১০ গ্রাম, ৪২৫ এবং ২১০ গ্রাম করে বৃদ্ধি করতে হবে।

একটি পূর্ণ বয়স্ক ফলন্ত গাছের জন্য বাৎসরিক সারের পরিমাণ নিমণরূপ।

|  |  |
| --- | --- |
| সারের নাম | সারের পরিমাণ/গাছ |
| ইউরিয়া | ১২ কেজি |
| টিএসপি | ৩-৩.৫ কেজি |
| এমপি | ১.০-১.২ কেজি |
| জিপসাম | ২৪০-২৬০ কেজি |
| জিংক সালফেট | ৪০-৬০ কেজি |
| পচা গোবর | ২০-২৫ কেজি |
| ছাই | ৭-৯ কেজি |

পানি সেচ

চারা গাছের বৃদ্ধির জন্য ঘন ঘন সেচ দিতে হবে। যদি পর্যপ্ত বৃষ্টিপাত না হয় তবে ফলন্ত গাছের বেলায় পূর্ণ ফুল ফোটা পর্যন্ত একবার এবং ফল মটর দানার আকৃতি ধারণ পর্যায়ে আর একবার সেচ দিতে হবে।

ডাল ছাঁটাইকরণ

পূর্ণ বয়স্ক গাছে পর্যপ্ত আলো বাতাস প্রবেশের জন্য অপ্রয়োজনীয় ডালপালা কেটে ফেলতে হবে।

গাছেল মুকুল ভাঙ্গন

কলমের গাছের বয়স ৪ বছর পূর্ণ না হওয়া পর্যন্ত মুকুল ভেঙ্গে দিতে হবে।

ফল সংগ্রহ

ফলের গায়ে লালচে বর্ণের ছোপ দেখার পর পরই মঞ্জরীর গোড়া থেকে ডাল ভেঙ্গে লিচু থোকায় থোকায় সংগ্রহ করতে হবে।